钦定古今图书集成/明伦汇编/氏族典/第130卷 > 陈龙正
## 钦定古今图书集成/明伦汇编/氏族典/第130卷 > 陈龙正

按《明外史陈龙正传》：“龙正字惕龙，嘉善人。父于王，福
建按察使。龙正游高攀龙门，崇祯七年成进士，授中
书舍人。时政尚综核，中外争为深文以避罪，东厂缉
事尤冤滥。十一年五月，荧惑守心，下诏修省，有哀恳
上帝语。龙正读之泣，上‘《养和》’”、“《好生》二疏语刺执政，留
中不下。其冬，京师戒严，诏廷臣举堪任督抚者，御史”
叶绍颙举龙正。久之，刑部主事赵奕昌请访求天下
真贤才。帝令奕昌自举，亦以龙正对。帝皆不用。龙正
居冷曹，好言事，时议欲用为吏部。御史黄澍以伪学
诋之，左迁南京国子监丞。甫抵家而京师陷。福王立
于南京，用为祠祭员外郎，不就。南京不守，龙正得疾，
遂卒。门人私谥曰“文洁。”